**NOTĂ INFORMATIVĂ**

**la proiectul Hotărîrii Guvernului cu privire la**

**transmiterea unui mijloc de transport**

Proiectul are menirea de a transmite gratuit Poliţiei de Frontieră un mijloc de transport confiscat în folosul statului, în baza sentinţei instanţei de judecată, exceptînd prevederile Regulamentului cu privire la modul de evidență, evaluare şi vânzare a bunurilor confiscate, fără stăpân, sechestrate ușor alterabile sau cu termen de păstrare limitat, a corpurilor delicte, a bunurilor trecute în posesia statului cu drept de succesiune şi a comorilor. De menţionat este faptul că bunul respectiv nu face parte din categoria bunurilor necesare pentru transmiterea şi completarea rezervei de stat.

# Aprobarea prezentului proiect va contribui la eficientizarea și îmbunătățirea activității Poliţiei de Frontieră prin posibilitatea utilizării mijlocului de transport respectiv. Motorul electric (hibrid), care lucrează fără sunet, constituie un avantaj pentru utilizarea mijlocului de transport în lucrul operativ. Mai mult, folosind avantajele vitezei de deplasare, dotării superioare (tracţiune faţă/spate 4x4) şi posibilitatea de acces în zone dificile pe care le va asigura bunul menţionat, Poliţia de Frontieră va putea să intervină rapid întru asigurarea controlului frontierei, combaterii criminalităţii transfrontaliere, realizării în limitele competenţei acţiuni de prevenire, depistare şi contracarare a migraţiei ilegale şi a altor infracţiuni transfrontaliere legate de circulaţia ilegală a persoanelor şi mijloacelor de transport, constarea contravenţiilor legate de şederea ilegală a străinilor şi de trecerea ilegală a frontierei de stat de către persoane şi mijloace de transport. Binevenit constituie şi faptul consumul extrem de redus de combustibil, ceea ce va contribui la economisirea mijloacelor financiare pentru procurarea acestuia.

De menţionat că, Poliţia de Frontieră nu are în dotare asemenea mijloace de transport, care sunt necesare realizării funcţiilor şi atribuţiilor Poliţiei de Frontieră.

Indicăm că precedente de transmitere a bunurilor confiscate există (a se vedea Hotărîrea de Guvern nr.1218 din 9 noiembrie 2004 cu privire la transmiterea unui autoturism confiscat de Biroul vamal Sculeni).

Pentru implementarea proiectului propus nu sînt necesare cheltuieli financiare suplimentare, deoarece realizarea acestuia se va efectua din bugetul instituţiilor responsabile.

În scopul respectării prevederilor Legii nr.239 din 13 noiembrie 2008 privind transparenţa în procesul decizional, proiectul Hotărîrii Guvernului a fost plasat pe pagina web oficială a Ministerului Afacerilor Interne [www.mai.gov.md](http://www.mai.gov.md)[,](http://www.justice.gov.md/) compartimentul *Transparenţa decizională.*

În contextul celor enunţate şi în vederea asigurării unei funcţionalităţi eficiente a activităţii Poliţiei de Frontieră se consideră imperioasă aprobarea proiectului propus.

**Ministru Alexandru JIZDAN**